OzLabs/hebrew-wiki-articles huggingface dataset:
עמותת בת מלך

עמותת בת מלך היא עמותה הנותנת מחסה פיזי, הגנה, וסיוע נפשי ומשפטי לנשים דתיות-חרדיות הסובלות מהתעללות פיזית ונפשית מצד בני זוגן.

==רקע==
עמותת בת מלך הוקמה כדי לתת מענה לבעיית האלימות במשפחה במגזר הדתי/חרדי. בת מלך מפעילה מקלטים להגנה על נשים (וילדיהן) הסובלות מאלימות פיזית, רגשית, כלכלית ורוחנית על ידי בעליהן ונמצאות במצבים מסכני חיים. בזמן השהייה במקלטים הנשים מקבלות סיוע נפשי, משפטי וכלכלי כדי לאפשר להן לצאת לחיים עצמאיים ולשבור את מעגל האלימות. נשים דתיות/חרדיות במערכות יחסים אלימות אינן נעזרות בשירותי הרווחה שזמינים עבורן ממספר סיבות:

# הן חוששות מהסטיגמה הקיימת כלפי שירותי הרווחה.
# הן אינן סומכות על רשויות שאינן דתיות.
# הקהילה הדתית באופן כללי אינה אוהדת מצבים בהם מישהו מהקהילה מחפש סיוע חיצוני עבור סוגיות משפחתיות.
# נשים רבות חוששות שמשפחתם תיתפס באופן שלילי על ידי הקהילה, במידה והן יחשפו את ההתעללות של בעליהן בפומבי.

עמותת בת מלך הוקמה על ידי גורמים שראו את הצורך הדחוף במתן הגנה וסיוע לנשים דתיות-חרדיות הסובלות מהתעללות פיזית ונפשית מצד בני זוגן. בשנת 1995 הוקם המקלט הראשון בירושלים עבור נשים דתיות וחרדיות מכל הארץ. בשנת 2000 נפתח הוסטל "ניגונים" כדי לספק מקלט פיזי, הגנה, ותמיכה רגשית לנערות דתיות וחרדיות בסיכון. בשנת 2004 הוקמה המחלקה לסיוע משפטי ("עוז והדר"), המעניקה לנשים ייעוץ וסיוע משפטי מקיף הכולל ייצוג בבתי משפט ובתי דין. בשנת 2005 הוקם מקלט נוסף במרכז הארץ. בשנת 2008 נפתח סניף של המחלקה לסיוע משפטי בבית שמש בהשתתפות ובסיוע של הסוכנות היהודית.

בכל מקלט של העמותה שוהות מדי שנה כ-70 נשים ו-200 ילדים. בשונה ממקלטים אחרים בישראל, כל אשה שמגיעה למקלט בת מלך מגיעה בממוצע עם 5-6 ילדים.

משרד הרווחה מפקח על פעילות המקלטים ושותף למימון השוטף בסך של כ-60%. שאר התקציב של העמותה נסמך על פילנתרופיה מקומית ובחוץ לארץ.

== פעילות העמותה ==
הפעילות בעמותה מתרכזת בשלושה תחומים:
# חינוך וקהילה<ref></ref> העלאת מודעות ומניעת אלימות במשפחה במגזר הדתי-חרדי, באמצעות יצירת והפעלת תוכניות למניעת אלימות במשפחה ולקידום מעמד האישה בקרב האוכלוסייה הדתית חרדית ע”י סדנאות, הפצת חומר כתוב, סרטים והצגות לנוער ולמבוגרים. בנוסף ניתן ייעוץ משפטי<ref></ref> חינם באמצעות קו החם<ref></ref> הפועל 24/7 ופגישות אישיות במרכזי אוכלוסייה חרדית ברחבי הארץ.
# מקלטים<ref></ref> ודירות מעבר<ref></ref> בת מלך מעניקה מקלט לכל אשה שנדרש לה מקום שהות בטוח וזמני. השירותים הניתנים בזמן השהות מתמקדים בשיקום האשה וילדיה, סיוע משפטי וכלכלי. העמותה גם מעניקה סיוע משפטי לנשים חסרות יכולת בתיקי גירושין ומשפחה. 
# ליווי לאחר חזרה לחיים עצמאים ובטוחים<ref></ref> בת מלך ממשיכה ללוות ולתמוך בהן, גם שנים רבות לאחר שעזבו את המקלט לטובת הקהילה. הסיוע כולל מתן טיפול וליווי סוציאלי, טיפול בתיק המשפטי לחיים עצמאיים.

צוות המקום כולל אם בית, עובדות סוציאליות, עורכות דין, מורה וגננת המטפלות בילדים, בנות שירות לאומי ומטפלים חיצוניים. במקום כחמישים עובדים, וכארבעים מתנדבים.

נכון ל-2018 עברו במקלטי בת מלך 1300 נשים ו-6000 ילדים.

== קישורים חיצוניים ==

* 

* 
* 

== הערות שוליים ==

קטגוריה:ארגוני זכויות האדם בישראל
קטגוריה:ארגוני נשים בישראל
קטגוריה:ישראל: אלימות במשפחה
קטגוריה:ישראל: עמותות
קטגוריה:אלימות נגד נשים: ישראל
קטגוריה:יהדות חרדית בישראל
קטגוריה:נשים בחברה החרדית
טרמונטנה

טרמונטנה (בספרדית: Tramontana) היא מכונית ספורט בתצורת מכונית מרוץ, אשר הוצגה לראשונה בשנת 2005 בתערוכת המכוניות בז'נבה כמכונית קונספט. 

ייצורה הסדרתי של ה"טרמונטנה" התחיל בשנת 2007 עד היום, על ידי מעצב הרכב "Atelier Tramontana" בעיירה מחוז ז'ירונה.

מיוצרים 12 יחידות בשנה.

=="טרמונטנה"==

* 2 מושבים בטור
* קריטריונים: פורמולה 1
* מנוע מרכזי
* גוף דגם ה"טרמונטנה" בנוי מיציקת סיבי פחם בתוך גוף הרכב
* מרכב הדגם בנוי מסיבי פחם ו"חלת דבש" (Honeycomb)
* תאוצת "טרמונטנה" מ-0 ל-100 קמ"ש היא 3.6 שניות (דגם "Tramontana XTR")
* מחיר "טרמונטנה R" כ-2,000,000 דולר

==דגמי "טרמונטנה"==
* Tramontana R
* Tramontana TR
* Tramontana XTR

==תצורות "טרמונטנה"==
* חופה פתוחה (2 נוסעים)
* חופה סגורה (2 נוסעים)

== תמונות ==
<gallery mode="packed" heights="160">
קובץ:2009 Tramontana R.jpg |טרמונטנה
קובץ:Tramontana R.ogg
| טרמונטנה דגם XTR
</gallery>

==לקריאה נוספת==
* [https://jalopnik.com/the-tramontana-xtr-is-the-lovable-lightweight-weirdo-th-1797028793 טרמונטנה ] (jalopnik)

==קישורים חיצוניים==

* 
* [https://www.youtube.com/watch?v=k-WyrEBcHX8 טרמונטנה דגם XTR ] (3:00 דקות), יו-טיוב
* [https://www.youtube.com/watch?v=pAfPvyVrHeU טרמונטנה דגם XTR ] (3:53 דקות), יו-טיוב
* [https://www.youtube.com/watch?v=VPJz7u0yskY טרמונטנה דגם R ] (4:40 דקות), יו-טיוב
* [https://www.youtube.com/watch?v=UAwM966t-eU טרמונטנה] (7:29 דקות), יו-טיוב
* [https://www.youtube.com/watch?v=4HtxUWPR1dg טרמונטנה] (4:45 דקות), יו-טיוב
* [https://www.youtube.com/watch?v=sS3Aer1hUTw טרמונטנה] (4:24 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות מרוץ
קטגוריה:דגמי מכוניות שהושקו ב-2005
קטגוריה:מכוניות עשויות סיבי פחמן
קטגוריה:מכוניות ספרדיות
קטגוריה:מכוניות מנוע מרכזי
מודי מאור

מודי מאור (נולד ב-27 ביוני 1985) הוא מאמן כדורסל ישראלי המאמן את נגסאקי ולקה מהליגה היפנית בכדורסל.

==ביוגרפיה==
מאור נולד בארצות הברית ועלה לארץ בשנת 1992. גדל בהרצליה ואף שיחק בקבוצת הנוער של בני הרצליה.
 
מאור שירת כקצין קרבי בחיל האוויר והגיע לדרגת סרן.

לאחר שהשתחרר מצה"ל אימן במחלקת הנוער של עירוני קריית אונו.

בעונות 2012/2013–2013/2014 שימוש כעוזר מאמן בהפועל חולון תחת המאמנים דן שמיר וליאור ליובין.

בעונת 2014/2015 עבר עם ליובין למכבי אשדוד באר טוביה, ולאחר פיטוריו של ליובין המשיך במועדון תחת צביקה שרף. והחזיק באותו תפקיד גם בעונת 2015/16 כאשר הקבוצה אף הגיעה לגמר גביע המדינה.

בקיץ 2016 מונה כעוזר מאמן בהפועל ירושלים, תחת סימונה פיאניג'אני והיה חלק בהעפלת הקבוצה לחצי גמר היורוקאפ ובזכייה באליפות ישראל בכדורסל לעונת 2016/2017.

את עונת 2017 פתח כעוזרו של פוטיס קציקאריס בהפועל ירושלים.

בנובמבר 2017 מונה כמאמן ראשי של הפועל ירושלים לאחר פיטוריו של פוטיוס קציקאריס מאימון הקבוצה.

ב-22 בפברואר 2018 פוטר מתפקידו כמאמנה הראשי של הפועל ירושלים, והמאמן עודד קטש החליפו.

ב-2019 הצטרף לעונה אחת לדן שמיר כעוזר מאמן בניו זילנד ברייקרס. בדצמבר 2019 האריכה הקבוצה את חוזהו בקבוצה עד לתום עונת 2021/2022. בהמשך הפך למאמנה הראשי של הקבוצה, וסיים את תפקידו בתום עונת 2023/2024.

החל מעונת 2024/2025 יאמן את נגסאקי ולקה מהליגה היפנית הראשונה.

בין השנים 2015–2017 שימש כסקאוט נבחרת ישראל בכדורסל. לפני כן שימש כעוזר מאמן בנבחרת העתודה של דן שמיר וכן שימש בתפקידים שונים בנבחרות הצעירות של איגוד הכדורסל.

==קישורים חיצוניים==
* 
* 

==הערות שוליים==

קטגוריה:מאמני כדורסל ישראלים
קטגוריה:מאמני הפועל ירושלים בכדורסל
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:ישראלים שנולדו ב-1985
היספנו-סואיזה J12

היספנו-סואיזה J12 (בספרדית: Hispano-Suiza J12) היא מכונית סלון אשר יוצרה על ידי חברת ההנדסה והרכב "Hispano-Suiza" הספרדית בין השנים 1931–1938.

==היספנו-סואיזה J12==
סך הכול יוצרו 114 יחידות.

בבניית גוף הרכב השתתפה חברת "Coachbuilder".

תאוצת דגם "היספנו-סואיזה J12" מ-0–60 מייל (0–96.5 ק"מ) היא 12 שניות (לדגם מנוע 9,424 סמ"ק).

==תצורות "היספנו-סואיזה J12"==
* סלון – 4 דלתות
* קופה – 2 דלתות
* קבריולה – 2 דלתות
* קבריולה – 4 דלתות

== תמונות ==
<gallery mode="packed" heights="110">
קובץ:Hispano-Suiza J12 at Concours d'état Chantilly Arts et Elegance.jpg | היספנו-סואיזה J12, קבריולה, 2 דלתות
קובץ:Hispano-Suiza Cabriolet J12 (1933) pic2.JPG | היספנו-סואיזה J12, קבריולה, 4 דלתות, שנת 1933
קובץ:Rare 1931 Hispano-Suiza J12 (Warbirds & Wheels museum).jpg| היספנו-סואיזה J12, קבריולה, 4 דלתות, שנת 1931
קובץ:Hispano-Suiza J12.jpg | היספנו-סואיזה J12, דגם סדאן, 4 דלתות
קובץ:1935 Hispano Suiza J12 Kellner Pillarless Sedan - svl.jpg | היספנו-סואיזה J12, סדאן-קופה, 2 דלתות, שנת 1935
קובץ:Hispano-Suiza J12 Rear-view.JPG | היספנו-סואיזה J12
קובץ:Hispano Suiza J12 13039 motor.jpg | היספנו-סואיזה J12 - מבט למנוע
קובץ:HispanoSuizaJ12SportTorpedo1933.JPG | היספנו-סואיזה J12 קבריולה, 2 דלתות, שנת 1933
קובץ:Hispano J12 1933 coach Pourtout - Sotheby's 1989.jpg | היספנו-סואיזה J12, שנת 1933
קובץ:Paris - Retromobile 2014 - Hispano Suiza J12 Type 68 berline Vanvooren - 1934 - 001.jpg | היספנו-סואיזה J12, קופה, 2 דלתות, שנת 1934
קובץ:Paris - Retromobile 2014 - Hispano Suiza J12 Type 68 berline Vanvooren - 1934 - 003.jpg | היספנו-סואיזה J12
קובץ:1935 Hispano Suiza J12 Kellner Pillarless Sedan - fvl.jpg | היספנו-סואיזה J12, סדאן-קופה, 2 דלתות, שנת 1935
</gallery>
==לקריאה נוספת==
* [http://www.coachbuild.com/2/index.php/encyclopedia/coachbuilders-models/item/d-ieteren-hispano-suiza-j12-cabriolet היספנו-סואיזה J12 – תמונות] (coachbuild.com/2/index.php/encyclopedia)
==קישורים חיצוניים==

* [https://www.youtube.com/watch?v=2HNflbSwhSE היספנו-סואיזה J12] (0:44), יו-טיוב
* [https://www.youtube.com/watch?v=gb2QCojs4Pg היספנו-סואיזה J12] (0:50), יו-טיוב
* [https://www.youtube.com/watch?v=woQKfOs3ZrM היספנו-סואיזה J12 קבריולה] (3:48 דקות), יו-טיוב
* [https://www.youtube.com/watch?v=qhCfE3Oa1QE היספנו-סואיזה J12] (1:20), יו-טיוב

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1931
קטגוריה:מכוניות ספרדיות
נסים דוד עזראן

הרב ניסים עזראן ואביו הרב [[שמואל עזראן]]
הרב נסים דוד עזראן (כ"ח בכסלו ה'תרע"א, 29 בדצמבר 1910 - ג' באדר ה'תשמ"ד, 6 בפברואר 1984) היה מייסד וראש ישיבת בית שמואל בירושלים ויקיר העיר ירושלים.

== ביוגרפיה ==
נולד ביפו לרב שמואל עזראן, אב בית הדין של העדה המערבית בירושלים ולריקה בן יאיר. סבו מצד אביו הוא הרב מרדכי עזראן שעלה ארצה עם בנו, הרב שמואל, ממראכש שבמרוקו.

בשנת ה'תרפ"א עבר להתגורר עם אביו ומשפחתו בירושלים, שם החל ללמוד בישיבת פורת-יוסף בעיר העתיקה בירושלים רבותיו שם היו הרב יעקב עדס והרב עזרא עטייה.

בשנת ה'תרצ"ג נישא לאביגיל, בתו של הרב יוסף שלוש.

בשנת ה'תש"ד היה בין המועמדים לרבה הראשי הספרדי של חיפה לאחר פטירת הרב אליהו ריינה.

בשנת ה'תש"ז נשלח על ידי הראשון לציון הרב בן-ציון מאיר חי עוזיאל לשמש כרב בראשון לציון, שם שימש כרב העדה הספרדית ובני עדות המזרח, כמו כן לימד כר"מ בתלמוד תורה "מקור חיים" בעיר.

בשנת ה'תש"י מונה מטעם הרבנות הראשית לרב העיר התחתית בחיפה ולימד בה בישיבות שונות.

לאחר פטירת אביו בשנת ה'תשט"ז חזר לירושלים. לאחר פטירת הרב מרדכי מיוחס, ראש השוחטים בירושלים, נבחר לשמש תחתיו כחבר לשכת הרבנות בעיר.

עסק בהוראת איסור והיתר במשחטות, וערך סיורים קבועים בנושאי כשרות והשגחה בשחיטה.

נמנה עם פעילי העדה המערבית בירושלים.

נודע כדרשן, ובמשך שנים רבות שימש כשוחט וכמוהל.

בשנת ה'תשכ"ו ייסד את ישיבת "בית שמואל" בשכונת אוהל משה בירושלים על שם אביו, שמטרתה הייתה הכשרת רבנים ודיינים, בשיטת הלימוד שהנהיג החיד"א. בישיבה זו העמיד תלמידים רבים, רבני שכונות וראשי קהילות בתפוצות, ראשי ישיבות, שוחטים ומוהלים. לצד הישיבה ייסד כולל ערב לאברכים וכולל ליל שישי. בין השאר למדו שם הראשון לציון הרב יצחק יוסף, הרב דוד חי אבוחצירא, הרב אלעזר אבוחצירא, ועוד תלמידי חכמים ודיינים. בין התלמידים הרבים שהסמיך לרבנות נמנים: הרב שלמה שלוש, הרב שלום נגר, הרב שמעון גרשון רוזנברג ועוד.

בשנת 1983 רכש מגרש בשכונת הר נוף שבירושלים, לשם העברת מתחם הישיבה אליו, אך לא זכה לעשות זאת בחייו.

הלך לעולמו בירושלים בג' באדר א' ה'תשמ"ד.

מחליפו כראש הישיבה הוא הרב יעקב ועקנין.

== הנצחתו ==
על שמו רחוב הרב ניסים ד. עזראן בירושלים.

== צאצאיו ==
לרב עזראן בן ושבע בנות. בנו, הרב שלום אליהו עזראן (נפטר ב-ה'תשפ"א, 2020), שימש כרב בקהילות הספרדים בסן פרנסיסקו שבארצות הברית.

בנותיו - הרבנית צביה אליהו, נישאה לרב מרדכי אליהו, עורכת הדין מלכה זקלר-עזראן, פרופסור דינה פלפל, אשת השופט יהושע פלפל, אורה איש רן, אשת הרב המחנך שלמה איש רן; אסתר רזיאל, המחנכת נאוה ועקנין והמחנכת רונית בן-ברוך, אשת הרב נחמיה בן ברוך רם ביב"ע נתניה. אחד מנכדיו הוא רבה הראשי של צפת, הרב שמואל אליהו.

==אילן יוחסין==

==לקריאה נוספת==
* שמעון ואנונו, "ארזי הלבנון: אנציקלופדיה לגאוני וחכמי יהדות ספרד והמזרח", חלק ג' עמ' 1724–1725

== קישורים חיצוניים ==
* 
* [http://www.jpress.nli.org.il/Olive/APA/NLI_heb/SharedView.Article.aspx?href=HED%2F1950%2F04%2F21&id=Ar01401&sk=64BC544B רב בעיר התחתית בחיפה], הד המזרח, 21 באפריל 1950.
* 

== הערות שוליים ==

קטגוריה:משפחת יוסף שלוש
קטגוריה:יקירי ירושלים
קטגוריה:ירושלים: רבנים
קטגוריה:בוגרי ישיבת פורת יוסף
קטגוריה:חברי מועצת הרבנות הראשית
קטגוריה:אנשי היישוב ילידי הארץ
קטגוריה:ראשי ישיבה ישראלים
קטגוריה:חיפה: רבנים
קטגוריה:משפחת עזראן
קטגוריה:ראשי ישיבה ספרדיים
קטגוריה:ישראלים שנולדו ב-1910
קטגוריה:ישראלים שנפטרו ב-1984
Wobi

אתר Wobi (וובי) הוא אתר אינטרנט המשווה מחירי ביטוח באינטרנט ומאפשר רכישה מקוונת של פוליסות ביטוח. 
האתר מספק שירותים בתחומים הפיננסים והביטוח ובכללם ביטוח רכב, ביטוח דירה, ביטוח נסיעות לחו"ל, פנסיה, השוואת הלוואות ואיתור כספים אבודים.
האתר עובד בשיתוף פעולה עם חברות הביטוח בישראל ומתווך בין המבוטח וחברות הביטוח.

האתר מופעל על ידי וובי סוכנות לביטוח בע"מ, סוכנות הביטוח המקוונת הראשונה בישראל, ופועלת ברישיון של המפקח על הביטוח של מדינת ישראל.

== היסטוריה ==
אתר wobi הוקם בשנת 2010 על ידי קבוצה של אנשי ביטוח ואינטרנט, אשר מטרתם הייתה להקים שירות אשר ישווה בין פוליסות הביטוח השונות ויאפשר את רכישתן בצורה מקוונת.

החברה, החלה את דרכה בתחום ביטוחי הרכב כאשר בשנת 2011 הקימה אתר שאפשר לראשונה לרכז, להשוות ולרכוש פוליסות ביטוח באופן מקוון. לאחר מכן אפשרה הסוכנות לרכוש סוגי ביטוחים נוספים.

בשנת 2017 השיקה החברה מנוע חיפוש השוואתי לתחום ביטוחי הבריאות, במטרה להנגיש למבוטחים מידע ולהפחית סיכוי לכפילויות ביטוח.

=== פרשיות ===
בשנת 2017 נטען שמנוע השוואת מחירי הביטוח של Wobi מנוצל למלחמה בתחרות. נטען כי חברות הביטוח משתמשות במידע שמעביר להן אתר וובי כדי לדווח לסוכנים על לקוחות שמעוניינים לעזוב. בעקבות הפרשה, הנושא הועבר לבחינת המפקח על הביטוח.

בהמשך אותה שנה, בעלת השליטה באתר וובי, חברת הביטוח וויט מאונטיין האמריקאית, הדיחה את המייסד והמנכ"ל שרון גילר, בחשד כי במשך שנים העביר לה נתוני הכנסות מנופחים בהיקף של עשרות מיליוני שקלים במטרה להגדיל את השכר והבונוסים שלו. בהמשך לכך, פורסם ב"כלכליסט" כי חברת הביטוח כלל, ששיווקה באתר של וובי ביטוחי רכב ובריאות, הגישה תלונה במשטרה נגד גילר בטענה כי זייף מסמכים בנוגע לתשלומים שהיא העבירה לוובי, והציג בהם נתונים מנופחים.

=== פעילות בשוק הפיננסים ===
בשנת 2015 החלה החברה לפעול בתחום הפיננסי, באמצעות הכלי סטטוס פנסיוני המאפשר לכל חוסך לפנסיה לראות את מצב הפוליסה שלו. החברה הייתה הראשונה לאמץ את דו"ח ועדת שטרום, שאחת מהמלצותיו היא לאפשר לצרכן להשוות ולרכוש מוצרים פיננסיים וביטוחיים באופן מקוון.

בשנת 2017 השיקה wobi אגרגטור (מנגנון לאיסוף מידע) להשוואה בין ביטוחי הבריאות התואם את הרפורמה של המפקחת על הביטוח.

באותה השנה הושק מנוע להשוואת תנאי הלוואות.

== בעלות והחזקות ==
בסוף שנת 2012, חברת רוביקון רכשה כ-50% מהחברה, ובתחילת 2013 הגדילה את החזקותיה ל-75%.

בפברואר 2014 רכשה ענקית הביטוח האמריקאית White Mountains Insurance Group כ-50% מהחזקות החברה ולאחר מכן השלימה רכישה של גרעין השליטה תמורת 40 מיליון שקל.

בשנת 2015 השלימה החברה רכישה של 90% מאחזקת וובי.

בשנת 2017, החברה עברה לבעלות מלאה של חברת White Mountains.

== קישורים חיצוניים ==
* 
* 

==הערות שוליים==

קטגוריה:אתרי מסחר אלקטרוני ישראליים
קטגוריה:ישראל: ביטוח
נבחרת גביע הפדרציה של אוקראינה

נבחרת גביע הפדרציה של אוקראינה היא נבחרת הטניס של אוקראינה המשחקת בגביע הפדרציה העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1993. הנבחרת הגיע לרבע הגמר פעמיים.

נכון לשנת 2022 שיחקה אוקראינה מאז תחילת השתתפותה בגביע הפדרציה 99 משחקים בינלאומיים, בהם ניצחה 57 מפגשים.

==תוצאות בגביע הפדרציה==

==קישורים חיצוניים==

* [https://www.billiejeankingcup.com/en/team/ukr נבחרת טניס הנשים של אוקראינה] - דף הנבחרת מאתר גביע הפדרציה

==הערות שוליים==

אוקראינה
טניס
קטגוריה:אוקראינה: טניס
ניהל

נִיהָל (מערבית: النهال "א-ניהל" - הרווית צמאון), נקרא גם β בארנבת, הוא הכוכב השני בבהירותו בקבוצת הכוכבים ארנבת עם בהירות נראית מדרגה 2.84. מקור שמו של הכוכב הוא קבוצת כוכבים עתיקה שהייתה מורכבת מהכוכבים ארנב, ניהל, γ בארנבת ו-δ בארנבת, שייצגה קבוצה של 4 גמלים ששותים מים מבריכה. כ-3.9 מעלות מדרום לניהל נמצא הצביר הכדורי M79.

==מאפיינים==
ניהל הוא ענק צהוב מסוג ספקטרלי G5 II-III, מסתו מוערכת בכ-3.5 מסות שמש, רדיוסו כ-15 רדיוסי שמש, טמפרטורת פניו היא כ-5,450 קלווין והוא מאיר בעוצמה גדולה פי 150 מעוצמת ההארה של השמש. הספקטרום של הכוכב מראה על שכיחות חריגה של איטריום ושל היסודות הנדירים נאודימיום, פרסאודימיום וסמריום. הסיבה לשכיחות חריגה זו לא ידועה, אך ייתכן שמדובר בפיזור לא אחיד של יסודות שונים באזורים שונים של מעטפת הכוכב כתוצאה של שדות מגנטיים. ראייה נוספת לקיומם של שדות מגנטיים היא קרינת X שנפלטת מהכוכב ומהווה יותר ממיליונית מקרינתו הכוללת. גילו של ניהל מוערך בקרוב לרבע מיליארד שנים והוא כבר סיים את שלב היתוך המימן שבליבתו להליום כך שתהליכי ההיתוך עברו לשכבות חיצוניות יותר, מה שגורם להתקררות ולהתנפחות של הכוכב בדרכו להיות ענק אדום.

במרחק זוויתי של כ-2.5 שניות קשת מניהל נמצא כוכב עמום שככל הנראה קשור אליו כבידתית. בהירותו של בן הזוג משתנה בין דרגות 7 ו-11 ובעבר הוא נחשד כמשתנה לוקה, אך לא נראה שיש להשתנות הבהירות מחזוריות סדירה ולא ידוע מהו מנגנון ההשתנות. בשל כך מסווג בן הזוג כחשוד כמשתנה וקיבל את הסימון NSV 2008. ייתכן שלמעשה לא מדובר בכוכב משתנה ובגלל קרבתו לניהל לא ניתן למדוד את בהירותו בצורה אמינה. בשל המרחק הקטן ביניהם והפרש הבהירות לא ידוע הרבה על הכוכב, אך נראה שמדובר בכוכב הסדרה הראשית כתום מסוג ספקטרלי K1 V.

== קישורים חיצוניים ==
* [http://stars.astro.illinois.edu/sow/nihal.html ניהל] באתר של ג'ים קלר
* 

==הערות שוליים==

קטגוריה:ענקים מסוג G
קטגוריה:כוכבים כפולים
קטגוריה:קבוצת הכוכבים ארנבת
גדעון פרחומובסקי

גדעון פרחומובסקי הוא פרופסור מן המניין בפקולטות למשפטים של האוניברסיטה העברית ושל אוניברסיטת פנסילבניה.

== ביוגרפיה ==
פרחומובסקי בעל תואר ראשון במשפטים בהצטיינות מהאוניברסיטה העברית משנת 1993, תואר שני מאוניברסיטת ברקלי משנת 1995 ותואר שלישי מאוניברסיטת ייל משנת 1998. עבודת הדוקטורט של פרחומובסקי נכתבה בהנחיית פרופ' איאן איירס, ועסקה בניתוח כלכלי של דיני זכויות היוצרים. התמחה בבית המשפט העליון בלשכת השופט אליהו מצא. תחומי המחקר של פרחומובסקי הם דיני קניין, קניין רוחני, ניירות ערך, זכויות יוצרים, דיני אינטרנט, דיני תאגידים וניתוח כלכלי של המשפט.

מאמרים רבים שפרסם בתחום דיני הקניין התפרסמו בכתבי העת המובילים בארצות הברית. מאמר שפרסם עם פרופ' זוהר גושן נבחר כאחד מעשרת המאמרים הטובים בשנת 2006. בשנים 2008–2009 כיהן כנשיא האגודה הישראלית למשפט וכלכלה.

פרחומובסקי כיהן כמרצה באוניברסיטת פורדהם, כמרצה מן החוץ באוניברסיטת ייל וכמרצה באוניברסיטת בר-אילן.

מכהן כיום כחבר סגל בפקולטה למשפטים באוניברסיטה העברית, ונמנה ממצטייני ההוראה שם לפי סקרי שביעות רצון בשנות הלימודים תשפ״ג, תשפ״ב, תש״ף ותשע״ט<ref></ref>.

בשנת 2015 זכה במענק חד פעמי של 3 מיליון שקלים חדשים במסגרת חבילת תמריצים ל"אקדמאי חוזר".

== מלגות ופרסים ==
* 1990-1992 - רשימת הדיקן, האוניברסיטה העברית.
* 1992 - מלגה ע"ש סאם פרידמן לטוען המצטיין במשפט מבוים.
* 1994-1996 - מלגת פולברייט.
* 2001 - מלגת אולין, בית הספר למשפטים של אוניברסיטת מישיגן.
* 2001 - מלגת אולין, בית הספר למשפטים של אוניברסיטת דרום קליפורניה.
* 2013 - פרס ע"ש מיתר לחוקרים בתחום הקניין הרוחני.
* 2014 - פרס צלטנר לחקר המשפט.
* 2021 - פרס חשין למצוינות אקדמית במשפט

== פרסומים נבחרים ==
* אברהם בל וגדעון פרחומובסקי, דיני קניין, הגישה הכלכלית למשפט (אוריאל פרוקצ'יה עורך, 2012).
<div class="mw-content-ltr">
* Gideon Parchomovsky & Zohar Goshen, The Essential Role of Securities Regulation, 55 Duke L. Rev 711 (2006).
* The Distortionary Effect of Evidence on Primary Behavior, 124 Harvard Law Review (with Alex Stein).
* Abraham Bell & Gideon Parchomovsky, Governing Communities by Auction, 80 U. Chi. L. Rev. 1 (2014).
* Abraham Bell & Gideon Parchomovsky, Reinventing Copyright and Patent, 113 U. Mich. L. Rev. 231 (2014).
* Abraham Bell & Gideon Parchomovsky, Property Lost in Translation, 80 U. Chi. L. Rev. 515 (2013).
* Abraham Bell & Gideon Parchomovsky, The Case for Imperfect Enforcement of Property Rights, 160 U. Penn. L. Rev. 1927 (2012).
</div>
== קישורים חיצוניים ==

* [https://web.archive.org/web/20171113221502/http://law.biu.ac.il/node/345 דף הבית], באתר אוניברסיטת בר-אילן
* [https://www.law.upenn.edu/cf/faculty/gparchom/ דף הבית], באתר אוניברסיטת פנסילבניה
* 
* [https://www1.biu.ac.il/index.php?id=12573&pt=20&pid=4&level=1&cPath=4&type=1&news=2095 פרופ' גדעון פרחומובסקי מהפקולטה למשפטים הוא זוכה פרס צלטנר השנה]

== הערות שוליים ==

קטגוריה:סגל האוניברסיטה העברית בירושלים: משפטים
קטגוריה:בוגרי בית הספר למשפטים באוניברסיטת קליפורניה בברקלי
קטגוריה:בוגרי בית הספר למשפטים באוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:סגל אוניברסיטת פנסילבניה
קטגוריה:זוכי פרס צלטנר
קטגוריה:זוכי פרס חשין
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו במאה ה-20
גביע הפדרציה 2010

גביע הפדרציה 2010 הייתה התחרות ה-48 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2010 ומשחק הגמר הסתיים ב-7 בנובמבר 2010.

נבחרת איטליה ניצחה במשחק הגמר את נבחרת ארצות הברית וזכתה בגביע בפעם השלישית בתולדות הנבחרת.

==מתכונת התחרות==
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2011.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | איטליה 3
! colspan="2" align="center" |ארצות הברית, סן דייגו 6–7 בנובמבר 2010 משטח קשה 
! colspan="5" align="center" | ארצות הברית 1
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || פרנצ'סקה סקיאבונה || ||6||6|| 
|-
| || קוקו ואנדוויי|| ||2||4 || 
|-bgcolor= #EAE3D8
! rowspan="2"| 2
| ||פלאביה פנטה|| ||7 ||6|| 
|- bgcolor= #EAE3D8 
| ||בת'אני מאטק || ||6||2|| 
|-
! rowspan="2"| 3 
| || פרנצ'סקה סקיאבונה || ||3||1|| 
|-
| || מלני אודין|| ||6||6 || 
|-bgcolor= #EAE3D8
! rowspan="2"| 4
| ||פלאביה פנטה|| || 6 ||6 || 
|- bgcolor= #EAE3D8 
| || קוקו ואנדוויי|| ||1 ||2 || 
|-
! rowspan="2"| 5
| || שרה אראני/רוברטה וינצ'י|| || || || 
|- 
| || ליזל הובר/מלני אודין || || || || 
|}

===העברות לקראת שנת 2011===
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

* נותרה בבית עולמי א'
* המשיכה לשחק בבית עולמי ב'
* , ו עלו לבית העולמי א'
* , ו ירדו לבית העולמי ב'

==ישראל בתחרות==
בנבחרת השתתפו ציפי אובזילר ושחר פאר. הנבחרת החלה את השתתפותה בבית א' של אזור אירופה/אפריקה א'. הנבחרת סיימה את הבית במקום השלישי ולא המשיכה לשלבים הבאים.

==קישורים חיצוניים==
* [https://web.archive.org/web/20171115201209/https://www.fedcup.com/en/draws-results/tie.aspx?id=W-FC-2010-WG-M-ITA-USA-01 נתוני משחק הגמר]

קטגוריה:תחרויות טניס ב-2010
קטגוריה:גביע הפדרציה
קטגוריה:תחרויות גביע הפדרציה באיטליה
קטגוריה:תחרויות גביע הפדרציה בארצות הברית
קטגוריה:תחרויות גביע הפדרציה בצרפת
קטגוריה:תחרויות טניס בצ'כיה
קטגוריה:תחרויות ספורט באוקראינה
קטגוריה:אוקראינה: טניס
קטגוריה:חרקוב: ספורט
קטגוריה:בלגרד: תחרויות ספורט
קטגוריה:תחרויות טניס בסרביה
הצי של קוריאה הדרומית

חיל הים של הרפובליקה של קוריאה או ROKN או ROK Navy (ראשי תיבות של Republic Of Korea Navy, בהנגול: 대한민국 해군, הנג'ה: 大韓民國海軍) הוא ענף הלוחמה הימית של הכוחות המזוינים של הרפובליקה של קוריאה, האחראי על ביצוע פעולות ימיות ולוחמה אמפיבית. חיל הים כולל את כח הנחתים, אשר פועל כמנגנון סמי-אוטונומי. חיל הים, שהוקם בשנת 1945, הוא הענף הוותיק ביותר של הכוחות המזוינים של דרום קוריאה.

נכון ל-2016, חיל הים מונה כ-70,000 חיילים סדירים, כולל כ-29,000 נחתים. בנוסף, ישנן כ-170 ספינות וכלי שיט, כולל כ-10 צוללות, ו-110 ספינות, ספינות סיור ולוחמה, 10 ספינות לוחמה אמפיבית, 10 כלי שיט נגד מוקשים.
כל התעופה של חיל הים כולל של כ-70 כלי טיס. לנחתים יש כ-500 כלי רכב קרביים,  כולל ארטילריה ותותחים מתנייעים.

ROKN מצהיר על כוונה להפוך ל"חיל ים כחול" (כלומר שמתפקד גם במשימות במרחקים גדולים אל תוך האוקיינוס) עד שנת 2020.

== גלריה ==
<gallery widths="150" heights="140" perrow4"="">
קובץ:131105 청해부대 13진 입항 환영식-배준호 (4) (10717709876).jpg|בסיס חיל הים בוסאן
קובץ:2012 해군 여군 고속정 정장 임명 (7559205702).jpg|שלוש קצינות (לי סו-ג'ונג משמאל, יו נה-יונג וקים-קוי-לי) שהיו הנשים הראשונות שמונו לפיקוד על ספינות סיור מסוג צ'מצ'ורי.
קובץ:ROKS Munmu the Great (DDH 976).jpg|"מנמו הגדול" (DDH 976) משחתת מסדרת צ'ונגמוגונג אי סון-סין
קובץ:P-3 ROK-Jakarta.JPG|- ROKN P-3 אוריון לוקח חלק בחיפוש אחר טיסת אייר אסיה 8501 באינדונזיה
קובץ:2012. 9. 인천상륙작전 전승행사 Rep. of Korea Navy 62th Anniversary of Incheon Landing Operation Rep.of Korea Navy (7998834439).jpg|לינקס נגד צוללות הילו
קובץ:해군 해난구조대 혹한기 내한훈련.jpg|בלק הוק SSU לאימון
קובץ:청해부대 Rep. of Korea Navy Activity of CheongHae Unit (7876689048).jpg|קישור=|כוח משימה ימי
קובץ:2013.1.18. 해군 특수전전단 Rep. of Korea Navy Underwater Demolition Team (8400684032).jpg|קישור=|לוחמי הקומנדו הימי 
קובץ:2014.2.14. 2014 코브라골드 연합훈련2014 Cobra Gold Combined Exercise 14th, Feb, 2014 (12652073913).jpg|קישור=|נגמ"ש אמפיבי
</gallery>

==קישורים חיצוניים==
* 

== הערות שוליים ==

קטגוריה:קוריאה הדרומית: צבא וביטחון
קוריאה הדרומית
.kp

kp. היא סיומת האינטרנט הלאומית (ccTLD) של שמות המתחם (domain name) של אתרי אינטרנט הרשומים בקוריאה הצפונית. הסיומת kp. נרשמה לראשונה ב-24 בספטמבר 2007.

סיומת האינטרנט מנוהלת על ידי מרכז המחשוב הקוריאני.

== היסטוריה ==
הסיומת kp. נרשמה לראשונה ב-24 בספטמבר 2007.

==קישורים חיצוניים==

* 

== הערות שוליים ==

קטגוריה:קוריאה הצפונית: מדע וטכנולוגיה
נבחרת גביע הפדרציה של סרביה

נבחרת גביע הפדרציה של סרביה היא נבחרת הטניס של סרביה המשחקת בגביע הפדרציה העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1995. לפני זה טניסאיות סרביות התחרו במסגרת נבחרת גביע הפדרציה של יוגוסלביה. ההישג הגבוה של הנבחרת היה השתתפות בגמר בשנת 2012.

נכון לשנת 2022 שיחקה סרביה מאז תחילת השתתפותה בגביע הפדרציה 95 משחקים בינלאומיים, בהם ניצחה 59 מפגשים.

==תוצאות בגביע הפדרציה==

==קישורים חיצוניים==

* [https://www.billiejeankingcup.com/en/teams/team.aspx?id=SRB נבחרת טניס הנשים של סרביה] - דף הנבחרת מאתר גביע הפדרציה

==הערות שוליים==

טניס
טניס
אפרים שוחמי

אפרים שוחמי (1871 – אוקטובר 1934) היה איש ציבור, רוקח ועיתונאי יהודי-טורקי שפעל באיזמיר שבטורקיה.

==קורות חיים==
נולד באיזמיר שבטורקיה בשנת 1871 (ה'תרל"א), לאביו אברהם שוחמי. בצעירותו למד בתלמוד תורה המקומי, ומשם המשיך ללימודי רוקחות.

בפעילותו הציבורית, ייסד באיזמיר את סניף הלשכה להטפת השלום בעולם, ונמנה עם מייסדי אגודת חניכי האליאנס בעיר. כן פעל רבות לטובת עניי העיר, בייחוד במתן עצות לתרופות. בשנת 1897 נישא לוידה ויקטוריה בת חיים משה ארדיט.<ref>עיתון "איל נוב'יליסטה", כ"ו באייר תרנ"ז.</ref>

===העיתון איל מונדו===
כדי לתת במה להגותו ולדעותיו, שוחמי החל בשנת 1921 להוציא לאור את העיתון "איל מונדו" ("העולם").

היה זה שבועון כללי, שמטרתו הייתה לעודד ולסייע לקהילה בארגונה, לשמש לה לפה אל מול השלטון, ולהתגונן מפני מתקפות בעיתונות הלא-יהודית.

מבנה העיתון כלל מאמר ראשי, חדשות פוליטיות מהעולם, חדשות מקומיות, ידיעות על עולם המסחר ומדור סאטירה, שנכתבו בידי מספר כותבים. למרות שהעיתון נקט בעמדה טורקית לאומית, הוא יצא בתוקף להגנת היהודים כל אימת שהדבר נצרך.

בשנת 1923 סגר שוחמי את העיתון, ועבר להתגורר בפריז שבצרפת. כך הגיעו לסיום חיי העיתון היהודי האחרון שיצא לאור באיזמיר.

שוחמי הלך לעולמו בפריז בחודש אוקטובר 1934 (חשוון ה'תרצ"ה), כעני וחסר כל.

==קישורים חיצוניים==
* 
* אבנר לוי, [https://www.ybz.org.il/_Uploads/dbsAttachedFiles/Article_12.5(1).pdf העיתונות היהודית באיזמיר], באתר יד יצחק בן צבי

== הערות שוליים ==

קטגוריה:רוקחים יהודים
קטגוריה:עיתונאים יהודים טורקים
קטגוריה:טורקיה: אישים
קטגוריה:עיתונות יהודית
קטגוריה:עורכי עיתונים בלאדינו
קטגוריה:עיתונאים כותבי לאדינו
קטגוריה:נפטרים ב-1934
הונג נאן-פה

הונג נאן-פה (בקוריאנית: 홍난파; נולד ב-10 באפריל 1897 או 1898 - 30 באוגוסט 1941) היה מלחין, כנר, מנצח, מבקר מוזיקה ומורה קוריאני. נודע בעיקר כמלחין Bongseonhwa 봉선화, מילולית "בושמת הגן", שנכתב בשנת 1919, שמקובל לראות בו את השיר הקוריאני המקורי האמיתי הראשון, שחובר בסגנון מערבי והושר בפי רבים באותן שנים. הונג תרם גם לפיתוח התרבות הקוריאנית בתקופתו בפעילותו התרבותית המגוונת.

== חייו ==
הונג נאן-פה נולד בכפר הואלצ'ו במחוז הוואנגסאונג של ימינו, הבן שני במשפחה של ארבעה ילדים. נאן-פה הוא שם העט שלו, אבל השם שניתן לו בלידתו הוא הונג יאונג-הו. בילדותו עברה משפחתו לסיאול. בשכנות למקום מגוריו הייתה כנסייה מתודיסטית והונג התוודע למוזיקה הכנסייתית המערבית.

הונג למד לימודים קונפוציאניים בסיסיים בבית הספר היסודי בשכונת מגוריו ובשנת 1910 נכנס לבית ספר שהיה קשור לאגודת הצעירים הנוצרים של הואנגסאונג ((황성기독교청년회, י.מ.ק.א. הקוריאנית). הוא החל ללמוד נגינה בכינור ובגיל חמש-עשרה התקבל למחלקת המוזיקה המערבית של המכון הקוריאני ללימודי מוזיקה, בית הספר היחיד למוזיקה בקוריאה בשנים ההן. הוא למד מוזיקה ווקאלית וכינור אצל קים אין-סיק (김인식). לאחר סיום לימודיו התקבל כמורה עוזר בבית הספר.

בשנת 1918 נסע הונג ליפן ללמוד בבית הספר למוזיקה של טוקיו. הוא הפסיק את לימודיו לשנה וחזר לקוריאה לפעילות פוליטית, אך בשובו ליפן לא אושרה חזרתו ללימודים בגלל מעורבותו בתנועת העצמאות הקוריאנית והוא שב במפח נפש לקוריאה. במהלך שהותו ביפן, הוציא לאור את כתב העת הקוריאני הראשון למוזיקה בשם "סאמגוואנג" (삼광, מילולית "שלושה אורות"). לאחר שובו, עבד ככתב חדשות בעיתון ולמד בבית הספר לרפואה, שהיה בהמשך למחלקה הרפואית באוניברסיטת יונסאי.

באפריל 1920 העלה הונג את הפרטיטורה של "אסו" (애수, מילולית "צער"), יצירה לכינור, על הדפים האחרונים של הרומן הקצר שלו "נפש נערה"). בשנת 1922 עשה הונג מאמצים לקידום מוזיקה כאשר היה חבר באגודה לחקר מוזיקה. ב-1925 ניגן ברסיטל הראשון לכינור כקוריאני והוציא לאור את "עולם המוזיקה", כתב העת הראשון למוזיקה שיצא לאור בקוריאה. ב-1926 התקבל לקבוצת הכינור הראשון בתזמורת הסימפונית של טוקיו ובמקביל למד בקולג' למוזיקה בתוכנית לחילופי סטודנטים. אחרי סיום לימודיו ב-1929 חזר לקוריאה.

מעונו הקודם של הונג נאן-פה בסיאול

==קישורים חיצוניים==

==הערות שוליים==

קטגוריה:מלחינים
קטגוריה:כנרים
קטגוריה:מנצחים
קטגוריה:מבקרי מוזיקה
קטגוריה:מורים למוזיקה
קטגוריה:ילידי 1897

קטגוריה:נפטרים ב-1941
.tz

tz. היא סיומת האינטרנט הלאומית של שמות המתחם (domain name) של אתרי אינטרנט הרשומים בטנזניה, הסיומת הושקה בשנת 1995. שמות המתחם והסיומות מנוהלות על ידי ארגון 'Tanzania Network Information Center' ונמצא תחת סמכותה של אוניברסיטת דאר א-סלאם.

==סיומות אינטרנט משניות==
*co.tz. – מסחרי
*ac.tz. – מוסדות חינוך אקדמיים
* go.tz. – גופים ממשלתיים
* or.tz. – ארגונים ללא מטרות רווח
* mil.tz. – גופי צבא טנזניה
* sc.tz. – מוסדות חינוך
* ne.tz. – תשתיות רשת

ב-14 בפברואר 2012, נוספו מספר סיומות אינטרנט משניות:
* hotel.tz. – חברות בתי מלון
* mobi.tz. – חברות סלולר
* tv.tz. – תחנות וערוצי טלוויזיה
* info.tz. – אתרים אינפורמטיביים כגון מוזיאונים וכו'
* me.tz. – אתרים לאינדיבידואלים

==קישורים חיצוניים==

* 
* [https://www.iana.org/domains/root/db/tz.html מידע על הסיומת tz. באתר IANA]
* [https://www.tznic.or.tz/ דף הבית של הסיומת]

קטגוריה:טנזניה
TV8 (שוודיה)

TV8 הוא ערוץ טלוויזיה שוודי המשדר סדרות, סרטי תעודה, תוכניות מציאות, וספורט. TV8 הוא חלק מהערוצים המופעלים בידי Viasat, שכוללים את TV10, TV6, TV3, ו-Viasat סרטים. הערוץ ממומן על ידי תשלום ממנויים, פרסומות, וחסויות.

== היסטוריה ==
TV8 השיק את שידוריו ב-15 באוקטובר 1997. הבעלים של הערוץ הייתה חברת Ratos. כשהחלו שידורי הערוץ, היו למנהליו שאיפות משמעותיות, עם תוכניות פוליטיקה, היסטוריה, מדע, תרבות ונוער. אולם הערוץ לא זכה להצלחה, ותוכניות רבות ירדו מהאוויר.

NTG רכשה את הערוץ מידי Ratos ב-30 באוגוסט 1999. בתחילה הושק הערוץ בשידורי Viasat בלבד, אך מאוחר יותר החלו שיתופי פעולה עם מגזינים ועיתונים בבעלות MTG. בשנת 2002 הושב השם TV8 לערוץ.

במשך כמה שנים שיתף הערוץ פעולה עם ערוץ ההיסטוריה הסקנדינבי בערב ועם רשת החדשות בלומברג במהלך היום; התכנים של TV8 שודרו במשך שעות ספורות בשעות הערב המאוחרות. במהלך הפלישה האמריקנית לעיראק בשנת 2003 הוחלפה בלומברג בערוץ פוקס ניוז.

בנובמבר 2004 השיקה MTG ערוץ היסטוריה משלה - Viasat History. במקביל ירדו התוכניות של ערוץ ההיסטוריה מ-TV8, והן הוחלפו בתוכניות של TV8. בספטמבר 2006 הופסקו שידורי פוקס ניוז. כיום משודרת בערוץ אקטואליה מערוץ החדשות הגרמני דויטשה ולה בימים ובלילות. הערוץ משדר תוכניות בדומה לערוצים מסחריים אחרים, ומשדר תוכניות על חדשות פיננסיות ואחרות. כמו כן חלק עיקרי של לוח השידורים מהווה שידור של תוכניות שנרכשו לשידור מבריטניה וצרפת.

הערוץ לא הצליח למשוך עד היום צופים רבים, ואחוז הצפייה בו עמד בשנת 2008 על אחוז בלבד. ב-2003, 2004 ו-2005 ממוצע הצפייה בשוודיה בערוץ היה 0.2 דקות בממוצע. לאחר מכן הצפייה בערוץ גדלה, והגיעה ב-2006 ל-0.5 דקות ביום ועד אוגוסט 2007 היא הגיעה ל-1.1 דקות.

TV8 זמין גם באמצעות שידורים דיגיטליים יבשתיים בשוודיה, וכן על פלטפורמות הלוויין של Viasat ו-Canal Digital.

== ראו גם ==
* TV3 (שוודיה)
* TV6 (שוודיה)
* TV10 (שוודיה)
* Viasat

== קישורים חיצוניים ==

* 
* [https://www.viasat.se/ Viasat - האתר הרשמי]

== הערות שוליים ==

קטגוריה:ערוצי טלוויזיה שוודיים
המכון למחקר חברתי שימושי

המכון למחקר חברתי שימושי הוא מכון מחקר בנושאי חברה וסוציולוגיה שהתקיים בישראל בשנים 1949-1996. 
== היסטוריה ==
המכון למחקר חברתי שימושי הוקם בשנת 1947 ומחקרו הראשון אמור היה להיות בירור אחוזי ההאזנה לקול ישראל המחתרתי של ההגנה. המחקר לא יצא אל הפועל בגלל עוצר שהטילו שלטונות המנדט. לקראת סוף 1949 הוחלט על הקמה רשמית של המכון על ידי ממשלת ישראל, ובעקבות זאת משרדיו הועברו לירושלים. מנהלו המדעי היה לואי גוטמן. מנהלו התפעולי היה ד"ר אוריאל פואה. עד שנת 1955 ניזון המכון מתקציב משרד הביטחון ומשרד ראש הממשלה. בשנת 1955 עבר המכון להתנהל באופן עצמאי וניזון ממענקי מחקר בעולם ותשלום עבור הסקרים שביצע. בשנות ה-50 עבדו במכון, בין השאר, משה זנבר ויהודית שובל ובהמשך, הצטרפו למכון אהרון אנטונובסקי, יצחק שלזינגר ושמואל שי. בשני העשורים הראשונים לקיומו ערך המכון מחקרים חד פעמיים במגוון של נושאים על פי הזמנת משרדי הממשלה וגופים אחרים. משנת 1968 הוחל במכון לנהל סקרים חברתיים תקופתיים שוטפים.

לאחר מותו של גוטמן, בשנת 1987, הועמד בראש המכון, ששמו שונה ל"מכון גוטמן למחקר חברתי שימושי", אליהוא כ"ץ, והוא כיהן בתפקיד זה עד שנת 1996.

מ-1998 פועל המכון בשמו החדש, "מרכז גוטמן לסקרים" במסגרת המכון הישראלי לדמוקרטיה. בשנת 2003 הועלו הסקרים של המכון לאתר אינטרנט של המכון הישראלי לדמוקרטיה.

==לקריאה נוספת==
* גבי וימן, הסיפור החלוצי של חקר דעת הקהל בישראל - המכון למחקר חברתי שימושי 1997-1947, הוצאת צבעונים, 2015.

==הערות שוליים==

קטגוריה:מכוני מחקר בישראל
קטגוריה:מכוני מחקר דעת קהל
פימה ליפמנוביץ'

חיים פימה ליפמנוביץ (24 במרץ 1927 - 28 ביולי 2006) היה מאמן איגרוף לאומי ישראלי. הצמיח אלופים רבים בענף האיגרוף.

== ביוגרפיה ==
נולד בריגה בירת לטביה. סבל מהצקות אנטישמיות בילדותו בברית המועצות, מה שהוביל אותו לעיסוק באיגרוף לצורך הגנה עצמית.

ליפמנוביץ' גדל בבית ציוני. הוריו פעלו על מנת לסייע ליהודים להימלט מהמשטר הקומוניסטי. הוא גויס בכפייה לצבא האדום ונמלט במטרה להמשיך את דרכם של הוריו. נתפס ונכלא בהמשך ל-10 שנים בכלא בסיביר שם נאלץ להילחם על מזון ולהשתתף בקרבות כדי להישאר בחיים.

=== עלייה לישראל ===
לאחר שעלה לישראל התעקש להתנדב לצה"ל למרות גילו, ושירת כמכונאי במהלך מלחמת יום הכיפורים. 

לאחר המלחמה החל לשמש כמאמן איגרוף במועדון "כפפות הזהב", ועבד כמאמן עד לשנת 2004. 

ליפמנוביץ ייצג את ישראל כמאמן בתחרויות רבות בעולם, לרבות באליפויות עולם ואליפויות אירופה. האירוע הבולט ביותר בו ייצג את ישראל היה כמאמן של המתאגרף יעקב שמואל באולימפיאדת סיאול בשנת 1988, במהלכה הגיע שמואל לשלב רבע הגמר וסיים במקום החמישי.

היה נשוי ללובה ליפמנוביץ ואב לבת בשם יוליה.

קטגוריה:ישראל: אגרוף
קטגוריה:מאמני ספורט ישראלים
יחסי אוגנדה – ארצות הברית

יחסי אוגנדה – ארצות הברית הם היחסים הדיפלומטיים הרשמיים שבין ארצות הברית של אמריקה לרפובליקה של אוגנדה. באמצע שנת 1979 פתחה ארצות הברית את שגרירותה בקמפלה.

== היסטוריה ==
היחסים בין ארצות הברית לאוגנדה היו מתוחים בתקופת השלטון של אידי אמין בשנות השבעים, אך היחסים השתפרו לאחר נפילתו של אמין, ונהיו טובים מאוד מאז שיוורי מוסווני עלה לשלטון, וארצות הברית קידמה בברכה את מאמציו לשים קץ להפרת זכויות האדם ולקידום הרפורמה הכלכלית. ארצות הברית מסייעת לאוגנדה להשיג צמיחה כלכלית בתחום הייצוא על ידי חוק הצמיחה וההזדמנות באפריקה, ובנוסף היא מספקת סיוע משמעותי לפיתוח המדינה.

המטרה בסיוע הפיתוח של ארצות הברית באוגנדה היא לצמצם את העוני במדינה, ורוב הסיוע של ארצות הברית מתמקד בתחומי הבריאות, החינוך והחקלאות. תוכניות אחדות מסייעות בלחימה במחלת ה־HIV (איידס). ישנם תוכניות אחרות המקדמות סחר והשקעות, וארצות הברית גם מספקת סכומי סיוע הומניטריים גדולים לאוכלוסיות ללא נגישות לאספקת מזון נאותה בשל סכסוכים, בצורת וגורמים אחרים.

חיל השלום של ארצות הברית כולל מתנדבים פעילים בהכשרת מורים ראשונית, ומחלקת המדינה מבצעת תוכניות לחילופי תרבות, ובהתאם לתוכנית פולברייט מביאה מרצים וחוקרים לאוגנדה, ונותנת חסות למחקר ותוכניות סיור עבור מגוון רחב של גורמים מן הממשלה, ארגונים לא ממשלתיים והמגזר הפרטי. באמצעות קרן העזרה העצמית של השגרירות, קבוצות מקומיות באזורים עניים מקבלות סיוע לפרויקטים קטנים עם מעורבות גבוהה של הקהילה.

פגישת הנשיא רייגן עם הנשיא מוסאווני בשנת 1987
גולים אוגנדים המתגוררים בארצות הברית מקדמים קשרים חזקים יותר בין שתי המדינות.

בשנת 2014 היחסים בין שתי המדינות זועזעו לאחר שברק אובמה קיצץ את המימון לאוגנדה וביטל תרגיל צבאי מתוכנן עם כוחותיהם המזוינים, בשל חוק ההומוסקסואליות שהעבירה ממשלת אוגנדה. ב-20 ביוני באותה שנה האשימה ממשלת אוגנדה את ארצות הברית בסחיטה.

==יחסים דיפלומטיים==
אוגנדה מחזיקה בארצות הברית שגרירות בוושינגטון די. סי., ו-4 קונסוליות בשיקגו, דאלאס, מייקון, וסיאטל. מאידך, ארצות הברית מחזיקה באוגנדה רק שגרירות בקמפלה.

==קישורים חיצוניים==

== הערות שוליים ==

*
לוגיקה פרטית

לוגיקה היא היגיון, לפיכך, לוגיקה פרטית (Private logic/reasoning), כלומר היגיון פרטי, פירושו סך הדרכים בהן אדם מגיע למסקנה מסוימת המיוצגת בשפה. זהו למעשה דפוס ההיגיון הפרטי של כל פרט המאגד את דרכיו להגיע למסקנותיו השונות בתודעת נפשו.

לוגיקה פרטית עשויה לשקף במידה זו או אחרת, תורה לוגית מסוימת, כלומר תורה המבוססת על אקסיומות שמטרתן לבסס תשובות בשאלה "מה לוגי ומה אינו"), כלומר שהפרט עשוי להגיע למסקנות לפי הניתוח המקובל באותה תורה לוגית ספציפית. תורות לוגיות מתחרות זו בזו על היותן מדויקות יותר ביחס ללוגיקה הטהורה ביקום.

דוגמה לתורה לוגית נפוצה ביותר (עליה גם מבוסס חלק ניכר מן המתמטיקה המודרנית, היא לוגיקה פורמלית (בפרט בגרסת צרמלו פרנקל).

למונח "לוגיקה פרטית" יישום ייחודי בתורתו של הפסיכולוג אלפרד אדלר ותורות המתבססות עליה. לפי אדלר, קיימת מערכת לוגית אחת ויחידה ואם הפרט מתבסס על היגיון פרטי שאינו משקף אותה, הדבר פוגע ביכולתו להתמודד עם בעיות היום יום ובפרט עם מחלה נפשית. הגדרה זו שונה מההגדרה הכללית של המונח.

מונח הלוגיקה הפרטית נחקר בעיקר במסגרת מדע הפסיכולוגיה הקוגניטיבית ותחום הפילוסופיה.

==הערות שוליים==

קטגוריה:לוגיקה
GN

GN היא דגם של מכונית בריטית מסוג סייקלקאר, אשר יוצרה על ידי מהנדס ומעצב המכוניות הבריטי הנדי גודפרי ושותפו, מהנדס ומעצב מכוניות הבריטי ארצ'יבלד פרייזר נאש, בין השנים 1910 -1925 בתצורות: קבריולה ומכונית מרוץ. הדגמים יוצרו בלונדון.

סך הכול יוצרו כ-200 יחידות.
==תצורות דגמי "GN"==
* קבריולה - 2 מושבים
* מכוניות מרוץ פתוחות - 1 מושב

==דגמי מכוניות "Cyclecar"==
דגמי "GN" הוגדרו מכוניות "Cyclecar" שפירושו: מכוניות קלות, ספורטיביות שיוצרו בין השנים 1910 - 1925 כדי למלא את החלל שנוצר בייצור, בין אופנוע ומכונית. מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150-300 ק"ג ולמנוע עד נפח 750 סמ"ק.

== תמונות ==
<gallery mode="packed" heights="110">
קובץ:1921 GN Cycle car p1.JPG | דגם GN, שנת 1921 
קובץ:1922 GN Vitesse (20408348615).jpg | דגם GN, שנת 1922 - מכונית מרוץ
קובץ:GN 1922 Front.JPG | דגם GN, שנת 1922 
קובץ:Rétromobile 2017 - GN Aero - 1921 - 002.jpg | דגם GN, שנת 1921 - מכונית מרוץ
קובץ:GN JAP special Donington 2007.jpg | דגם GN - מכונית מרוץ
קובץ:Rétromobile 2017 - GN Thunderbug - 1922 - 002.jpg | דגם GN, שנת 1922 - מכונית מרוץ
קובץ:Rétromobile 2017 - GN JAP - 1913 - 003.jpg | דגם GN - מכונית מרוץ
קובץ:GN Thunderbug Donington 2007.jpg | דגם מרוץ "GN Thunderbug" (מנוע 4.3 ליטר, מנוע V כפול)
</gallery>

==לקריאה נוספת==
* [http://www.frazernash.co.uk/ דגמי GN, מועדון "Frazer Nash Car Club" ] (frazernash.co.uk)
* [http://www.motorsportmagazine.com/archive/article/august-1949/9/history-gn ההיסטוריה של GN] (otorsportmagazine)

==קישורים חיצוניים==

* [https://www.youtube.com/watch?v=8ks2e_pjasQ דגם "GN"] (2:27 דקות), יו-טיוב
* [https://www.youtube.com/watch?v=7gf84HJyi5Y דגם "GN Thunderbug"] (2:25 דקות), יו-טיוב

==הערות שוליים==

קטגוריה:מכוניות מרוץ
קטגוריה:מכוניות קבריולה
קטגוריה:דגמי מכוניות שהושקו ב-1910
קטגוריה:מכוניות בריטיות
קטגוריה:כלי רכב מסוג Cyclecar
רעידת האדמה בכרמאנשאה (2017)

רעידת האדמה בכרמאנשאה אירעה ב-12 בנובמבר 2017, בשעה 21:48 לפי שעון איראן (שעה 18:18 UTC) בגבול איראן–עיראק במחוז כרמאנשאה האיראני. עוצמת הרעש הייתה 7.3 לפי סולם מגניטודה. מוקד הרעש היה כ-32 קילומטרים דרום-מערבית לעיר חלאבג'ה בכורדיסטן העיראקית. רעידת האדמה הורגשה ברחבי עיראק, איראן, כמו גם איחוד האמירויות, טורקיה, וישראל. לפחות 530 בני אדם נהרגו, יותר מ-8,000 נפצעו, ויותר מ-70,000 נותרו ללא קורת גג.

== קישורים חיצוניים ==

* 

== הערות שוליים ==

כרמאנש
כרמאנש
כרמאנש
2017
קטגוריה:פרובינציית כרמאנשאה
קטגוריה:2017 באיראן
GTA ספאנו

GTA ספאנו (בספרדית: GTA Spano) היא מכונית-על בתצורת מכונית ספורט, 2 דלתות, 2 מושבים, אשר מיוצרת על ידי חברת הנדסת המכוניות ספניה GTA הספרדית, משנת 2010 ועד היום.

יוצרו עד היום 99 יחידות. מחיר היחידה 790,477 דולר בספרד. מחיר היחידה בארצות האיחוד האירופי 692,975 אירו (ללא מיסוי). מחיר היחידה בשוק החופשי - כ-1,500,000 דולר.

==GTA ספאנו==
נתונים:
* מנוע מרכזי
* 2 דלתות
* 2 מושבים קדמיים
* מארז גוף דגם ה"GTA ספאנו" בנוי מיציקת פולימר מחוזק בסיבי פחם בתוך גוף הרכב, שזורים עם טיטניום וקוולאר
* תאוצת "GTA ספאנו" 0–100 קמ"ש היא 3,0 שניות (דגם מנוע 8,285 סמ"ק)
* תאוצת "GTA ספאנו" 0–100 קמ"ש היא 2.9 שניות (דגם מנוע 7,990 סמ"ק)
* מידות צמיגים קדמיים : פירלי 255/35 R19 
* מידות צמיגים אחוריים: פירלי 335/30 R20
* מקדם גרר: 0.35

== תמונות ==
<gallery heights="135" widths="220">
קובץ:Gta Spano (7496355004) (cropped).jpg|דגם GTA ספאנו
קובץ:GTA Spano (8703419435).jpg|דגם GTA ספאנו
קובץ:GTA Spano 8.0 '15 (16590957120).jpg|דגם GTA ספאנו
קובץ:Geneva MotorShow 2013 - Spania GTA Spano steering wheel.jpg|דגם GTA ספאנו - מבט לתא הנהג
קובץ:GTA Spano - Flickr - Alexandre Prévot (1).jpg|דגם GTA ספאנו
</gallery>

== במדיה ==
הספאנו זמינה כרב שאפר לשחק בו באספלט 8<ref></ref>.

==לקריאה נוספת==
* [https://www.diariomotor.com/2012/01/23/entrevistamos-a-domingo-ochoa-director-ejecutivo-de-gta-y-padre-del-gta-spano/ דגם GTA ספאנו ] (entrevistamos-a-domingo-ochoa-director-ejecutivo-de-gta-y-padre-del-gta-spano)
* [https://www.diariomotor.com/noticia/que-fue-del-gta-spano-asi-esta-ahora-el-proyecto-del-ferrari-espanol/ דגם "GTA ספאנו"] (diariomotor)

==קישורים חיצוניים==

* 
* [https://www.youtube.com/watch?v=545aCliwJQk דגם GTA ספאנו] (7:06 דקות), יו-טיוב
* [https://www.youtube.com/watch?v=_s2ZvXvUt5o דגם GTA ספאנו] (5:05 דקות), יו-טיוב 
* [https://www.youtube.com/watch?v=30rPQMmoAFI דגם GTA ספאנו] (1:20 דקות), יו-טיוב
* [https://www.uv.es/uvweb/undergraduate-degree-telecommunications-electronic-engineering/en/recently-featured-videos/video-presentation-gta-spano-2016-1285930563844/Recurs.html?id=1285964707936 סרט וידאו מציג את דגם GTA ספאנו, שנת 2016] (Video presentation GTA Spano 2016 - UV)

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות עשויות פולימר מחוזק בסיבי פחמן
קטגוריה:מכוניות על
קטגוריה:דגמי מכוניות שהושקו ב-2010
קטגוריה:מכוניות ספרדיות
קטגוריה:מכוניות מנוע מרכזי
קטגוריה:ספניה GTA
עקרון דיריכלה (תורת הפוטנציאל)

במתמטיקה, ובמיוחד בתורת הפוטנציאל, עקרון דיריכלה הוא ההנחה שהפונקציה שמביאה למינימום פונקציונל אנרגיה מסוים היא פתרון למשוואת פואסון.

== ניסוח פורמלי ==
עקרון דיריכלה קובע, שאם הפונקציה <math> u ( x ) </math> היא פתרון למשוואת פואסון:

<math>\nabla^2 u + f = 0</math>

על תחום <math>\Omega</math> של <math>\mathbb{R}^n</math> יחד עם תנאי שפה:

<math>u=g\text{ on }\partial\Omega,</math>

אז <math>u</math> ניתנת לקביעה כפונקציה שמביאה למינימום את אנרגיית דיריכלה:

<math>E[v(x)] = \int_\Omega \left(\frac{1}{2}|\nabla v|^2 - vf\right)\,\mathrm{d}x</math>

בין כל הפונקציות הגזירות פעמיים <math>v</math> כך ש-<math>v=g</math> על <math>\partial\Omega</math> (בהינתן שקיימת לפחות פונקציה אחת שהופכת את אינטגרל דיריכלה לסופי). כיוון שהעיקרון מאפשר לקבוע את הפונקציה <math>u</math> בכל התחום <math>\Omega</math>, אז גם הפונקציה <math>f</math> ניתנת לקביעה, בהתאם למשוואת פואסון. עיקרון זה קרוי על שם המתמטיקאי הגרמני יוהאן פטר גוסטב לז'ן דיריכלה.

== שימושים ==
בהשאלה לאלקטרוסטטיקה ניתן לפרש את העיקרון כעובדה שבין כל התפלגויות המטען <math>\rho(x,y,z) = \frac </math> בתחום <math>\Omega</math> אשר צמצום הפוטנציאל החשמלי <math>u</math> שהן יוצרות לשפת התחום הוא פונקציה נתונה, אז ההתפלגות היחידה שמניבה פוטנציאל כזה על השפה היא זו שמביאה למינימום את האנרגיה המושקעת כדי להרכיב את ההתפלגות הזאת. האיבר השמאלי בביטוי עליו עורכים אינטגרציה,<math> \frac{1}{2}|\nabla v|^2 </math>, מייצג את ריבוע השדה החשמלי בנקודה, או את האנרגיה האלקטרוסטטית האצורה בנקודה, ואילו האיבר הימני, <math> - vf</math>, מייצג את מכפלת צפיפות המטען המקומית בפוטנציאל המקומי. אינטגרציה על ההפרש ביניהם מייצגת במדויק את האנרגיה הדרושה כדי להרכיב את התפלגות המטען הזאת. במובן זה, עקרון דיריכלה הוא סוג של עקרון וריאציוני על שיווי משקל המתקבל במצב של מינימום אנרגיה. כמו במקרים אחרים בפיזיקה, לעיתים התרת בעיות באמצעות מושג האנרגיה מפשטת אותן באופן ניכר, זאת לעומת שימוש בגישה ישירה יותר של חישוב כוחות.

למשל, כאשר עוסקים בבעיה של התפלגות המטענים על קליפה מוליכה טעונה, אז הפוטנציאל <math>u</math> על הקליפה קבוע על ערך <math>U</math> (זהו תנאי המוליכות), ואנרגיית דיריכלה מקבלת את הצורה:
<math>E[v(x)] = \int_\Omega \frac{1}{2}|\nabla v|^2 \,\mathrm{d}x - QU </math> (כאשר <math>Q</math> הוא המטען הכולל על הקליפה). כיוון ש-<math>QU</math> הוא איבר קבוע, הוא אינו משפיע על תהליך מציאת ההתפלגות. בתצורות מוליך פשוטות כמו קליפה כדורית אין צורך בעקרון (התפלגות המטען אחידה), אולם כבר בתצורות מעט מורכבות יותר, כמו קליפה אליפסואידית, מקבלים שהתפלגות המטען לא יכולה להיות אחידה שכן כך הפוטנציאל החשמלי על הקליפה אינו אחיד.

== היסטוריה ==

==קישורים חיצוניים==
* 

קטגוריה:משוואות דיפרנציאליות
קטגוריה:תורת הפוטנציאל
יעקב ויינשטיין

יעקב ויינשטיין, נובמבר 2017
יעקב ויינשטיין (נולד ב-15 בספטמבר 1950), הוא יועץ השקעות, אשר הקים את בית ההשקעות "אפיקים", והיה מנהל ההשקעות הראשי של מגדל שוקי הון, וכיום הוא משמש כיועץ ומנהל קרנות בינלאומיות.

==ביוגרפיה==
ויינשטיין נולד בתל אביב לדוד, יליד רוסיה, ופנינה, ילידת ישראל. ויינשטיין עשה את שירותו הצבאי בחיל הקשר, והשתתף במלחמת יום הכיפורים. לאחר שירותו הצבאי סיים את לימודיו לקראת תואר ראשון במדעי המדינה, באוניברסיטת תל אביב.

באוקטובר 1971 הוא החל לעבוד כמנהל השקעות בבנקים מסחריים בישראל והמשיך עד לאוקטובר 1976. בנובמבר 1976 הוא מונה למנכ"ל "בטוחה", חברה לניהול השקעות בבורסה לניירות ערך בתל אביב, אשר הייתה חלק מקבוצת כלל. במהלך תפקידו הפך ויינשטיין את החברה, שהייתה עד אז חברה קטנה עם מעט לקוחות, לחברה גדולה ומשמעותית בשוק ההון הישראלי שניהלה נכסים בהיקף של מעל מיליארד ש"ח.

באפריל 1984 ייסד ויינשטיין את בית ההשקעות אפיקים, יחד עם קבוצת כלל, ובשנת 1990 קנה את כל החזקותיה של חברת כלל בחברה. בשנת 2002 ניהלה אפיקים קרנות בשווי של כ-300 מיליון ש"ח, אולם בשנת 2005 כבר ניהלה החברה קרנות בשווי 3.1 מיליארד ש"ח, ובעקבות כך הוכתר על ידי גלובס כברוקר הטוב בישראל, וכאחד מ-20 המנהלים הטובים בישראל. באפריל 2006 מכר ויינשטיין את החברה למגדל שוקי הון מבית מגדל חברה לביטוח, ומונה למנהל השקעות ראשי בחברה.

באפריל 2014 עם סיום חוזה העסקתו במגדל, החל לנהל ולייעץ לקרנות בינלאומיות, ובספטמבר 2015 הקים את קרן קרוקסטון (Croxton fund), אשר משקיעה בעיקר בחוזים עתידיים ובאופציות.

ביולי 2017 קיבל ויינשטיין רישיון לניהול השקעות מטעם ה-"Financial Conduct Authority", הגוף המפקח על ניהול השקעות בבריטניה, ובאוגוסט אותה שנה מונה למנהל השקעות הראשי של קרן ספרה גלובל מקרו, מקבוצת ספרה ניהול קרנות.

== קישורים חיצוניים ==
* 

==הערות שוליים==

קטגוריה:יועצים כלכליים ישראלים
דוד שפירא (קצין)

דוד שפירא (נולד ב-14 בנובמבר 1978) הוא קצין בצה"ל בדרגת אלוף-משנה. שימש סגן מפקד אוגדת עזה, מפקד חטיבת עציון, מפקד גדוד גפן ומפקד גדוד שמשון. בעל צל"ש אלוף על הריגת המחבל בפיגוע בישיבת מרכז הרב.

== ביוגרפיה ==
שפירא, בנם של אברהם מנחם ורוחמה, נולד וגדל בשכונת קריית משה בירושלים. למד בישיבת ירושלים לצעירים ובישיבת הר ברכה. התגייס לצה"ל באוגוסט 1997, התנדב לחטיבת הצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה, ולקח חלק בלחימה בדרום לבנון. לאחר מכן שימש כמפקד פלוגת מסלול בגדוד, ולחם במלחמת לבנון השנייה. בהמשך היה קצין אג"ם של גדוד 890. במרץ 2008 בעת ששהה בביתו, שמע את קולות הירי מהפיגוע בישיבת מרכז הרב, הוא הגיע למקום, הסתער והרג יחד עם הרב יצחק דדון את המחבל. באוקטובר 2009 קיבל על כך צל"ש אלוף, ממפקד פיקוד המרכז, גדי שמני. לאחר מכן שימש כמפקד הפלוגה המסייעת בגדוד, בין היתר במהלך מבצע עופרת יצוקה. בסיום תפקידו יצא ללימודים. בהמשך שירת כסגן מפקד גדוד 890 בין השנים 2010–2011. לאחר מכן מונה למפקד מגמת הכשרות של גדס"ר צנחנים.

בשנת 2014 הועלה לדרגת סא"ל ומונה למפקד גדוד שמשון. בשלהי תפקידו, התרחשה פרשת אלאור אזריה, הוא העיד במשפטו של אזריה ושיבח אותו כחייל, אך הוסיף שלא האמין לו נקודתית במקרה שבו הוא הואשם, ולדבריו לא היה צורך בירי במחבל המנוטרל. את תפקידו סיים ב-31 במרץ 2016. בהמשך מונה למפקד גדוד הדס בבה"ד 1 בין השנים 2016–2017. לאחר מכן מונה למפקד גדוד גפן בין השנים 2017–2018. ב-17 במאי 2018 הועלה לדרגת אל"ם ומונה למפקד חטיבת עציון, תפקיד בו שימש עד 18 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). בשנת 2021 מונה לסגן מפקד אוגדת עזה, ושירת בתפקיד עד 26 ביוני 2023.

== חיים אישיים ==
שפירא מתגורר בשכונת קריית משה שבירושלים, נשוי להודיה, בתו של הרב הלל פלסר, ואב לשבעה.

== גלריה ==
<gallery mode="packed">
קובץ:David Shapira, May 2018. III.jpg|נדב פדן עונד לדוד שפירא את תג חטיבת עציון, מאי 2018
קובץ:Hidai Zilberman and David Shapira.jpg|דוד שפירא עם הדי זילברמן, אוקטובר 2019
קובץ:IDF officers talking with the jewish Zionist underground fighters of HaYishuv, Israel 72nd Independence Day. VI.jpg|דוד שפירא בשיחה במסגרת מיזם "מדור לדור" - מפגש של מח"טים בצה"ל עם לוחמי המחתרות, 2020
</gallery>

== קישורים חיצוניים ==

* 
* [https://www.youtube.com/watch?v=-AlAqE-AzYk&t=963s&spfreload=10 גבורה אמונית - ראיון בלעדי עם רס"ן דוד שפירא - ארבע שנים לפיגוע במרכז הרב]

== הערות שוליים ==

קטגוריה:מפקדי גדודים בחטיבת כפיר
קטגוריה:מפקדי גדוד הדס
קטגוריה:מפקדי גדוד גפן
קטגוריה:מפקדי חטיבת עציון
קטגוריה:אלופי-משנה בצה"ל
קטגוריה:מעוטרי צל"ש אלוף
קטגוריה:בוגרי ישיבת ירושלים לצעירים
קטגוריה:בוגרי ישיבת הר ברכה
קטגוריה:קריית משה: אישים

קטגוריה:ישראלים שנולדו ב-1978